OpenLLM-France/wikimedia huggingface dataset:
# Grup nòrdic de satèl·lits de Saturn

El grup nòrdic és un grup gran de satèl·lits de retrògrads de Saturn. Els seus semieixos majors varien entre els 12 i els 24 milions de km, les seves inclinacions estan entre els 136° i 175°, i les seves excentricitats entre els 0,13 i 0,77. A diferència dels grups inuit i gal, els paràmetres orbitals són molt dispersos i possiblement aquest grup estaria format per diferents subgrups amb paràmetres físics i orbitals més homogenis. Per exemple, els satèl·lits amb inclinacions al voltant dels 174 graus podrien dividir-se en almenys dos subgrups:
Vuit d'ells formarien el subgrup Skadi. Amb semieixos majors variant entre 15 i 20 milions de km, inclinacions entre 147° i 158°. Narvi juntament amb Bestla fromaria un altre subgrup.
Els membres dels grup són, en ordre creixent de distància a Saturn:
* Febe
* Skadi (Subgrup Skadi)
* S/2007 S 2
* Skoll (Subgrup Skadi)
* Greip
* Hyrrokkin (Subgrup Skadi)
* S/2004 S 13
* S/2004 S 17
* Jarnsaxa
* Mundilfari
* S/2006 S 1 (Subgrup Skadi)
* Narvi (Subgrup Narvi)
* Bergelmir (Subgrup Skadi)
* Suttungr
* S/2004 S 12
* S/2004 S 7
* Hati
* Bestla (Subgrup Narvi)
* Farbauti (Subgrup Skadi)
* Thrymr
* S/2007 S 3
* Aegir
* S/2006 S 3 (Subgrup Skadi)
* Kari (Subgrup Skadi)
* Fenrir
* Surtur
* Ymir
* Loge
* Fornjot

## Denominació

La Unió Astronòmica Internacional (UAI) ha assignat a aquests satèl·lits noms provinents de la mitologia nòrdica (principalment gegants). Febe, el més gran, constitueix una excepció, ja que fou descobert molt abans que els altres.

## Enllaços externs

* S. Classificació de Sheppard dels satèl·lits irregulars de Saturn
# Dita Roque-Gourary

Judith (Dita) Roque-Gourary (26 de juliol de 1915, Sant Petersburg – 2010, Brussel·les) va ser una arquitecta belga d'origen rus. Després d'instal·lar-se a Bèlgica el 1938, es va convertir en una activa defensora de les dones en l'arquitectura.

## Biografia

La família Roque-Gourary va deixar Rússia després de la Revolució Russa de 1917 i es van traslladar a Nàpols (Itàlia). Va estudiar a Alemanya i Àustria. Gairebé havia acabat el seu graduat en arquitectura a Viena quan el 1938 es va veure forçada a deixar el país a causa de l'Anschluss. No obstant això, va poder graduar-se en La Cambre a Brussel·les, ciutat on va contreure matrimoni amb el també arquitecte Jean Roque. Després de la guerra va treballar amb Jean Nicolet-Darche fins que va obrir el seu propi despatx especialitzat en la remodelació de residències dels segles XIX i XX en el període de reconstrucció.
El 1977, Roque-Gourary va crear el Sindicat Belga de Dones Arquitectes, del que va ser presidenta fins a 1983. En una declaració quan va fundar el sindicat va dir: "pretenem desprendre'ns de l'hàbit que data de centenars si no milers d'anys enrere, pel qual a les dones només els són concedits rols secundaris. Desitgem provar que som arquitectes amb dret propi, capaços de completar projectes valuosos soles o al costat dels nostres col·legues masculins." També va prendre un paper actiu en el Sindicat Internacional de Dones Arquitectes (UIFA) en el qual va ser una oradora persuasiva. Va continuar donant suport al paper de la dona en l'arquitectura fins a la seua jubilació el 1984.

## Referències

* ↑ «[Architecture Judith ROQUE-GOURARY, Autographes, Gravures, Livres à Morel de Westgaver]». [Consulta: 26 octubre 2017].
* 1 2 «A Guide to the Judith (Dita) Roque-Gourary Architectural Collection, 1926-1981Roque-Gourary, Judith Architectural Collection Ms2011-074» (en anglès). [Consulta: 26 octubre 2017].
* ↑ «L'architecture sexuée - Equivalence et symétrie». [Consulta: 26 octubre 2017].
# Titanites giganteus

Titanites giganteus és una espècie d'ammonit que visqué en el que avui en dia és el sud d'Anglaterra i el nord de França durant el Juràssic superior (fa aproximadament 150 milions d'anys). Es fa servir com fòssil índex per aquest període geològic. Feia uns 40 cm de diàmetre.

## Referències

* ↑ Harris, C. S.. «Investigations». A: Engineering geology of the Channel Tunnel. Londres: T. Telford, 1996. ISBN 0-7277-2045-7.
* 1 2 House, Michael R. «On the Portlandian zones of the Vale of Wardour and the use of Titanites giganteus as an upper Jurassic zone fossil» (en anglès). Proceedings of the Geologists' Association, 69, 1, 01-01-1958, pàg. 17–19. DOI: 10.1016/S0016-7878(58)80020-6.
* ↑ «The petrology displays: rocks in the Museum» (en anglès). Oxford Museum of Natural History. [Consulta: 1r agost 2010].
# Greensburg (Indiana)

Greensburg és una població dels Estats Units a l'estat d'Indiana. Segons el cens del 2000 tenia 10.260 habitants.

## Demografia

Segons el cens del 2000, Greensburg tenia 10.260 habitants, 4.178 habitatges, i 2.778 famílies. La densitat de població era de 827 habitants/km².
Dels 4.178 habitatges en un 31,6% hi vivien nens de menys de 18 anys, en un 50,7% hi vivien parelles casades, en un 12,1% dones solteres, i en un 33,5% no eren unitats familiars. En el 28,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,6% tenia menys de 18 anys, un 10% entre 18 i 24, un 28,9% entre 25 i 44, un 20,8% de 45 a 60 i un 15,6% 65 anys o més.
L'edat mediana era de 36 anys. Per cada 100 dones de 18 o més anys hi havia 86,9 homes.
La renda mediana per habitatge era de 38.029$ i la renda mediana per família de 45.439$. Els homes tenien una renda mediana de 31.662$ mentre que les dones 24.605$. La renda per capita de la població era de 18.829$. Entorn del 8% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Greensburg». American Fact Finder. Oficina del Cens dels Estats Units, 12-01-2010.
# Grisolia

Grisolia és un municipi italià, dins de la província de Cosenza, que limita amb els municipis de Buonvicino, Diamante, Maierà, Mottafollone, San Donato di Ninea, San Sosti, Santa Maria del Cedro i Verbicaro a la mateixa província.

## Evolució demogràfica

Població censada al municipi de Grisolia :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Grisolia» (en italià).
# Guilhem de Saint-Leidier

Guilhem de Saint-Leidier (també conegut com a Guilhem de Saint Deslier, Guillem de Saint Deidier o Guilhèm de Sant Leidier) fou un trobador de la segona meitat del segle xii (...1150-1200...).

## Vida

Fou senyor de Saint Didier-en-Velay. Nasqué en algun moment anterior a 1150 i morí entre 1195 i 1200. Era oncle del també trobador Gauseran de Saint Leidier. La seva obra poètica inclou 15 cançons, una tençó i un planh. El Monjo de Montaudon l'inclogué en la seva sàtira.
Es conserva la música de 234,16 Pois tant mi forss' Amors que m'a faich entremetre als cançoners G i R.
Guilhem de Saint-Leidier inicià un debat sobre la qüestió de si una dama resta deshonorada si té un amant més ric o poderós que ella. L'única peça conservada d'Azalais de Porcairagues així com una de Raimbaut d'Aurenga sembla que són una contribució a aquest debat.
Es conserva una vida de Guilhem de Saint-Leidier. La vida explica que Guilhem s'enamorà de la comtessa de Polinhac, germana del Dalfí d'Alvèrnia, a qui donava el senhal de Bertran. Aquest senhal també el donava a Uc Marescal, el seu company, en qui confiava. Però finalment "tornet en gran tristesa, que'ill diu "Bertran" feron gran fellonia de lui" ("caigué en gran tristesa, perquè els dos "Bertrans" li feren una gran fellonia").

## Referències

* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia
### Edicions

* A. Sakari, Poésies du troubadour Guillem de Saint-Didier. Hèlsinki, 1956.
* A. Sakari, 'Azalais de Porcairagues, le "Joglar" de Raimbaut d'Orange', in: Neuphilologische Mitteilungen vol. 50 (1949) pp. 23–43, 56-87, 174-198.
* Martí de Riquer, Los trovadores. Historia literaria y textos. Barcelona: Ariel, 1983, vol. 2, p. 553-564 [Comentari i publicació de la vida i de quatre peces, amb traducció al castellà]

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Guilhem de Saint-Leidier és el número PC 234]
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 190
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 143-149 [Reproducció de la vida i de dues razós, amb traducció a l'espanyol, i miniatures dels cançoners A, I i K]
* Biographies des troubadours, ed. J. Boutière, A.-H. Schutz (Paris: Nizet, 1964) pp. 271–283.

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-234/234%20-%20Guilhem%20de%20Saint-Didier.htm
* http://trobadors.iec.cat/autors_obres_d.asp?autor=Guilhem%20de%20Saint%20Leidier
* Obra completa trobar.org
# Guatlla pintada hotentot

La guatlla pintada hotentot (Turnix hottentottus) és una espècie d'ocell de la família dels turnícids (Turnicidae) que habita les praderies del sud de Sud-àfrica.
# Guatlla pintada de Sumba

La guatlla pintada de Sumba (Turnix everetti) és una espècie d'ocell de la família dels turnícids (Turnicidae) que habita les praderies de Sumba, a les illes Petites de la Sonda.
# Guatlla pintada capnegra

La guatlla pintada capnegra (Turnix ocellatus) és una espècie d'ocell de la família dels turnícids (Turnicidae) que habita praderies de Luzon, a les Filipines.
# Gòrgopes

Gòrgopes (en llatí Gorgopas, en grec antic Γοργώπας) fou un militar espartà que va viure als segles V aC i IV aC. Era vice-almirall a les ordres successivament de Hierax i d'Antàlcides l'any 388 aC.
Quan Hierax va anar a [Rodes] per fer la guerra en aquesta zona, va deixar a Gòrgopes amb 12 vaixells a Egina, per combatre els atenencs que, sota el comandament de Pàmfil, tenien una fortalesa a l'illa. Pàmfil i els seus homes van ser finalment evacuats per un esquadró de vaixells atenencs enviats pel seu govern per rescatar-los.
Gòrgopes i els aliats eginetes van atacar llavors la costa àtica i es van enfrontar a Eunom d'Atenes. En aquest moment Antàlcides va substituir a Hierax en el comandament i Gòrgopes va rebre l'ordre d'escoltar a l'almirall espartà en el seu viatge a la cort persa, fins a Efes, des d'on va retornar a Egina.
En la tornada va xocar amb un esquadró de Eunom i es va apoderar de tres trirrems no lluny de la costa de Zoster a Àtica. Poc després Càbries va desembarcar a Egina en el seu camí cap a Xipre en ajut d'Evàgores I de Salamina, i quan Gòrgopes va arribar va caure en una emboscada dels atenencs i va morir en combat l'any 388 aC. En parlen Xenofont i Poliè.

## Referències

* ↑ Gorgopas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 286
# Gòrgies

Gòrgies és el nom dels següents personatges:
* Gòrgies (diàleg), diàleg escrit per Plató
* Gòrgies, metge romà
* Gòrgies, cirurgià grec.
* Gòrgies, germà d'Hipòcrates III.
* Gòrgies d'Atenes, orador grec del segle I aC.
* Gòrgies d'Esparta, escultor grec.
* Gòrgies de Leontins, filòsof grec del segle V aC.
* Gòrgies de Macedònia, un dels oficials d'Alexandre el Gran.
# Distància de Txebixov

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
En matemàtiques, la distància de Txebixov, també anomenada mètrica màxima o mètrica de L$^∞$, és una mètrica definida en un espai vectorial al qual la distància entre dos vectors és la major de les seves diferències al llarg de qualsevol dimensió de coordenades. Rep el seu nom del matemàtic Pafnuti Txebixov.
També es coneix com a distància de l'escaquer, ja que en els escacs, el nombre mínim de moviments que necessita un rei per anar d'una casella a una altra és igual a la distància de Txebixov entre els centres de les caselles, si les caselles tenen una longitud lateral d'1, tal com es representa a coordenades espacials bidimensionals amb eixos alineats a les vores del tauler.

## Formalització

La distància de Txebixov $d_{\infty }$ entre dos vectors $\mathbf {p} ,\mathbf {q}$ en un espai vectorial real n-dimensional i amb un sistema de coordenades cartesianes fix és el màxim de les longituds de les projeccions del segment de línia entre els punts sobre el sistema d'eixos coordinats. Més formalment,
    $d_{\infty }(\mathbf {p} ,\mathbf {q} )=\|\mathbf {p} -\mathbf {q} \|_{\infty }=\max _{i=1}^{n}|p_{i}-q_{i}|$
on $\mathbf {p} =(p_{1},p_{2},\dots ,p_{n})\,$ i $\mathbf {q} =(q_{1},q_{2},\dots ,q_{n})\,$ són vectors.
Per exemple, en el pla, la distància de Txebixov entre $(p_{1},p_{2})$ i $(q_{1},q_{2})$ és $\max \left\{|p_{1}-q_{1}|,|p_{2}-q_{2}|\right\}$.
La distància de Txebixov es pot definir també a partir de la norma del suprem (que coincideix amb el comportament de la p-norma quan p tendeix a infinit:
$\ \|x\|_{\infty }=\max \left\{|x_{1}|,|x_{2}|,\ldots ,|x_{n}|\right\}$

## Referències

* ↑ Cantrell, Cyrus D. Modern Mathematical Methods for Physicists and Engineers. Cambridge University Press, 2000. ISBN 0-521-59827-3.
* ↑ James M. Abello, Panos M. Pardalos, Mauricio G.C. Resende. Handbook of Massive Data Sets. Springer, 2002. ISBN 1-4020-0489-3.
* ↑ David M.J. Tax, Robert Duit, Dick De Ridder. Classification, Parameter Estimation and State Estimation: An Engineering Approach Using MATLAB. John Wiley and Sons, 2004. ISBN 0-470-09013-8.
* ↑ Chang, Gerard J. Ding-Zhu Du, Panos M. Pardalos. Algorithmic aspects of domination in graphs. 3. Handbook of combinatorial optimization, 1998, p. 339-405. MR: 2193130. El graf del rei és definit a la pàgina 341.

## Vegeu també

* Distància de Manhattan
* Distància euclidiana
# Dogma Crew

Dogma Crew és un grup sevillà de Hip-hop format per: DJ Lázer (discjòquei), Hijo Pródigo (MC), Legendario (MC), Demonio (MC), Puto Largo (MC) i Zonah (productor) que va deixar de formar part del grup després del seu primer LP. A partir de la dissolució de dos grups, Toque de Queda i La Clave es forma Dogma Crew.

## Biografia

Dogma Crew, va publicar la seva primera maqueta el 1999 titulada "Todo llega". Van aconseguir una repercussió més gran amb la seva segona maqueta "Ya están aquí" l'any 2000, que comptava amb col·laboracions importants com Juaninacka, Niko, Zatu i Acción Sánchez de SFDK. Aquesta maqueta va ser distribuïda principalment per Internet, cosa que va ajudar a una gran difusió i va permetre portar al grup a diferents discogràfiques relacionades amb el rap. Així va ser com Dogma Crew va firmar el seu primer contracte discogràfic i va començar a preparar els seus primers treballs en format professional.
Tot i que no van tenir promoció i molt poca ajuda per part de la discogràfica, quan van treure el seu primer maxi «Antihéroes» i el seu primer LP Block Massacre el 2003, el grup va aconseguir una gran fama entre el públic gràcies al característic estil i a les lletres directes i provocadores. Part d'aquesta expectació es deu també a les diversas col·laboracions en treballs d'altres artistes coneguts com a Jefe de la M o SFDK i per l'aparició de temes inèdits del grup en molts recopilatoris i mixtapes. El 2005 van participar en el documental Sevilla City de Juan José Ponce juntament amb altres artistes com Tote King, SFDK i Juaninacka en el qual es mostra el dia a dia d'aquests desmitificant la imatge que un gran porcentatge de la població té sobre el món del Hip Hop. Aquest documental va obtenir el premi Visual 2006 al millor curt documental del Festival Visual de la ciutat de Majadahonda.
El grup va tenir problemes legals amb la seva primera companyia discogràfica. Un dels seus components, Hijo Pródigo, s'arrisca formant una discogràfica pròpia anomenada Ill Music Records. En aquest recopilatori apareixen tots els integrants de Dogma Crew amb temes inèdits acompanyats de molts més artistes de rellevància que van donar suport al projecte. El seu maxi «Nacen de la bruma»" ha estat número u en vendes el gener de 2008. El seu segon LP, La Octava Plaga, va sortir el setembre de 2008 amb BoaCor.

## Discografia

* "Todo llega" (Maqueta) (2000)
* "Ya están aquí" (Maqueta) (2001)
* "Antihéroes" (Maxi) (Avoid, 2003)
* "Block Massacre" (LP) (Avoid, 2003)
* "Nacen de la bruma" (Maxi) (2007)
* "La Octava Plaga" (LP) (BoaCor, 2008)

## Discografies en solitari

Zonah:
* "Tiempo de perros" (LP) (Avoid, 2003)
Legendario:
* "Tinta esquizofrénica" (Maqueta) (2003)
* "Bala perdida" (Maxi) (2006)
Hijo Pródigo:
* "El demonio se esconde detrás d'una persona buena" (Maqueta) (2003)
* VV.AA. Ill Music Vol. 1 (2005)
* "After the massacre" (Mixtape) (2008)
Puto Largo:
* "Inspiración" (LP) (SFDK Records, 2007)
DJ Lázer:
* "Depresiones" (Mixtape) (2006)
# Trama

Una trama en literatura és la disposició interna d'una obra literària, amb especial referència a l'argument.
La teoria de la literatura distingeix quatre tipus bàsics de trama:

## única

    hi ha una coincidència entre la història narrada i la trama, els fets transcorren linealment

## encadenada

    es narren diversos episodis d'uns fets (se selecciona la informació). Un exemple serien les novel·les d'aventures, on s'expliquen les gestes dels herois però no el que passa entre elles

## alternada

    el narrador segueix a dos o més protagonistes de la història o alterna informació de dos moments diferents en el temps

## encastada

    dins una història general que actua com a marc, se succeeixen d'altres. Giovanni Boccaccio, amb el seu Decameró, n'és un dels màxims exponents

## Referències

* ↑ «Trama». Gran Enciclopèdia Catalana. Barcelona: Grup Enciclopèdia Catalana.
Viccionari
# Tronc de con

El tronc de con, con truncat o tronc de Garófalo és un sòlid de revolució generat per un trapezi rectangle en prendre com a eix de gir el costat perpendicular a les bases.
Un tronc de con recte, de bases paral·leles, és la porció de con comprès entre dos plans que el tallen i són perpendiculars al seu eix. Queda determinat pels radis de les bases, $r_{1}\,$ i $r_{2}\,$, altura, $h\,$, i la generatriu, $s\,$, entre les quals es compleix la relació de l'teorema de Pitàgores:
       $s^{2}=\left(r_{1}-r_{2}\right)^{2}+h^{2}$

## Àrea i volum

L'àrea lateral d'un tronc de con es pot trobar mitjançant la semisuma dels perímetres de les bases, per la generatriu:
       $A_{L}={\frac {2\pi r_{1}+2\pi r_{2}}{2}}s$
       $A_{L}=\pi \left(r_{1}+r_{2}\right)s$
L'àrea d'un tronc de con, la qual és l'àrea lateral més l'àrea de les bases superior i inferior, es pot trobar mitjançant la fórmula:
       $A=A_{1}+A_{2}+A_{L}\,$
       $A=\pi r_{1}^{2}+\pi r_{2}^{2}+\pi \left(r_{1}+r_{2}\right)s$
       $A=\pi \left[r_{1}^{2}+r_{2}^{2}+(r_{1}+r_{2}\right)s]$
El volum d'un tronc de con es pot trobar utilitzant el producte entre l'altura del tronc i la mitjana heroniana de l'àrea de les bases:
       $V={\frac {h}{3}}\left(A_{1}+A_{2}+{\sqrt {A_{1}A_{2}}}\right)\,$
       $V={\frac {h}{3}}\left(\pi r_{1}^{2}+\pi r_{2}^{2}+{\sqrt {\pi r_{1}^{2}\pi r_{2}^{2}}}\right)\,$
       $V={\frac {h\pi }{3}}(r_{1}^{2}+r_{2}^{2}+r_{1}r_{2})\,$

## Referències

* ↑ «Tronc de con». Gran Enciclopèdia Catalana. Barcelona: Grup Enciclopèdia Catalana.
* ↑ «Tronc de con». Gran Enciclopèdia Catalana. Barcelona: Grup Enciclopèdia Catalana.
* ↑ Sapiña, R. «Calculadora de l'àrea i volum del tronc de con recte circular» (en castellà). Problemas y ecuaciones. ISSN: 2659-9899 [Consulta: 28 maig 2020].
* ↑ «Frustum (mathwords.com)» (en anglès). [Consulta: 28 maig 2020].

## Vegeu també

* Tronc (geometria)
* Tronc de piràmide
* Mitjana heroniana
* Con (geometria)

## Enllaços externs

* Weisstein, Eric W., «Tronc de con» a MathWorld (en anglès).
* Derivation of formula for the volume of frustums of pyramid and cone (Mathalino.com)
* Problema sobre un tronc de con el·líptic i el seu volum
# Tribunal Superior de Justícia de La Rioja

El Tribunal Superior de Justícia de La Rioja (en castellà: Tribunal Superior de Justicia de La Rioja, abreviat TSJR) és el màxim òrgan del poder judicial en la comunitat autònoma de La Rioja (Espanya), amb seu a Logronyo.

## Història

El seu antecedent més directe van ser les antigues Audiències Territorials nascudes amb la Constitució del 1812. L'actual Tribunal Superior de Justícia de La Rioja va ser creat el 1985 a partir de l'article 26 de la Llei orgànica del Poder Judicial, constituint-se el 23 de maig de 1989.

## Organització

Està integrat per tres Sales de Justícia i la Sala de Govern:
* Sala civil i Penal, presidida pel president del Tribunal Superior de Justícia d'Astúries.
* Sala contenciosa administrativa.
* Sala social.

## Seu

El TSJR té la seva seu en el Palau de Justícia de Logronyo, situat en la ciutat de Logronyo.

## Presidència

El president del TSJR és nomenat pel rei d'Espanya per a un període de cinc anys a proposta del Consell General del Poder Judicial.

### Llista de presidents

Informació actualitzada per un bot. Els canvis manuals es perdran quan s'actualitzi!
| Titular | Des de | Fins a | Duració (anys) | Gènere | Lloc de naixement |
| Javier Marca Matute | (2017) | | | masculí | Huércanos |
| Ignacio Espinosa Casares | (2002) | (2017) | 14–15 | masculí | Cenicero |
| Jaime Gestoso Bertrán | (1997) | (2002) | 4–5 | masculí | |
| Daniel Mata Vidal | (1989) | (1996) | 6–7 | masculí | Híxar |

## Referències

* ↑ «C.G.P.J - Historia del TSJ La Rioja». [Consulta: 11 març 2023].
* ↑ «C.G.P.J - Composición». [Consulta: 11 març 2023].
* ↑ «C.G.P.J - Qué es el TSJ La Rioja». [Consulta: 11 març 2023].

## Enllaços externs

* Pàgina oficial del Tribunal Superior de Justícia de La Rioja
# Tre Fontane

Tre Fontane és una cervesa trapenca elaborada a l'Abadia de Tre Fontane, a Roma, Itàlia.
Igual que les seves germanes trapenques, Tre Fontane (8,5 % vol. alc.) és una cervesa d'alta fermentació, elaborada d'acord amb la recepta de la comunitat dels monjos cistercencs de Tre Fontane. De color daurat, està aromatitzada amb eucaliptus, dels que els monjos tenen una plantació i que li dona una certa dolçor «equilibrada per la considerable amargor que proporciona el llúpol». La producció es limita a 1000 hectolitres per any. Es comercialitza en dos formats: 33 i 75 cl. Només es troba a la venda a la botiga de la pròpia abadia i a un grup d'empreses d'alimentació a Roma. És oficialment reconeguda com a "Authentic Trappist Product" a principis de maig de l'any 2015 per l'Associació Internacional Trapenca (ITA).

## Referències

* ↑ Abbot Kinney. Eucalyptus (en anglès). B. R. Baumgardt & Company, 1895, p. 146.
* ↑ «TRE FONTANE: cerveza trapense». Asociación Internacional Trapense. [Consulta: 15 maig 2016].
* ↑ «TRE FONTANE: birra trapista». Diari La Reppublica. [Consulta: 2 abril 2017].
* ↑ Italiaanse 'Tre Fontane' erkend als trappist, De Standaard, 11 maig del 2015.